[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 21.6.2007

KOM(2007) 345 endelig

Forslag til

RÅDETS FORORDNING

om forlængelse af gyldighedsperioden for suspensionen af den endelige antidumpingtold, der indførtes ved forordning (EF) nr. 215/2002 på importen af ferromolybden med oprindelse i Folkerepublikken Kina

(forelagt af Kommissionen)

BEGRUNDELSE

BAGGRUNDEN FOR FORSLAGET |

110 | Begrundelse og formål Dette forslag vedrører anvendelsen af Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab, senest ændret ved Rådets forordning (EF) nr. 2117/2005 af 23. december 2005 (i det følgende benævnt "grundforordningen") i proceduren vedrørende importen af ferromolybden med oprindelse i Folkerepublikken Kina (i det følgende benævnt "Kina"). |

120 | Generel baggrund Forslaget fremsættes som led i gennemførelsen af grundforordningen og som resultat af en undersøgelse, der blev foretaget i overensstemmelse med de indholdsmæssige og proceduremæssige krav i grundforordningen. |

139 | Gældende bestemmelser på det område, som forslaget vedrører Rådets forordning (EF) nr. 215/2002 om indførelse af en endelig antidumpingtold på importen af ferromolybden med oprindelse i Kina. Kommissionens afgørelse 2006/714/EF af 23. oktober 2006 om suspension i en periode på ni måneder af den endelige antidumpingtold, der indførtes ved forordning (EF) nr. 215/2002 på importen af ferromolybden med oprindelse i Kina. |

141 | Overensstemmelse med andre EU-politikker og -mål Ikke relevant. |

HØRING AF INTERESSEREDE PARTER OG KONSEKVENSANALYSE |

Høring af interesserede parter |

219 | Interesserede parter, der er berørt af proceduren, har allerede haft mulighed for at forsvare deres interesser i forbindelse med undersøgelsen i overensstemmelse med grundforordningen. |

Ekspertbistand |

229 | Der har ikke været behov for ekstern ekspertise. |

230 | Konsekvensanalyse Forslaget er et resultat af gennemførelsen af grundforordningen. Grundforordningen foreskriver ikke en evaluering af de generelle virkninger, men kravet om, at foranstaltningerne ikke må stride mod "Fællesskabets interesser", betyder, at analysen af foranstaltningernes bredere konsekvenser udgør en integrerende del af analysen. |

FORSLAGETS RETLIGE ASPEKTER |

305 | Resumé af forslaget I februar 2002 blev der ved Rådets forordning (EF) nr. 215/2002 indført en endelig antidumpingtold på 22,5 % på importen af ferromolybden med oprindelse i Kina. Ved Kommissionens afgørelse 2006/714/EF af 23. oktober 2006 suspenderede Kommissionen i oktober 2006 den endelige antidumpingtold, der indførtes ved forordning (EF) nr. 215/2002 på importen af ferromolybden med oprindelse i Kina, for en periode på ni måneder. Ved vedlagte forslag fra Kommissionen til Rådets forordning forlænges suspensionen af den endelige antidumpingtold, der indførtes ved forordning (EF) nr. 215/2002 på importen af ferromolybden med oprindelse i Kina, indtil den 31. januar 2008. Medlemsstaterne er blevet hørt og har ikke gjort indsigelse mod forslaget. Det foreslås derfor, at Rådet vedtager vedlagte forslag til forordning, der bør offentliggøres i Den Europæiske Unions Tidende senest den 21. juli 2007. |

310 | Retsgrundlag Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab, senest ændret ved Rådets forordning (EF) nr. 2117/2005 af 23. december 2005. |

329 | Subsidiaritetsprincippet Forslaget falder ind under Fællesskabets enekompetence. Subsidiaritetsprincippet finder derfor ikke anvendelse. |

Proportionalitetsprincippet Forslaget er i overensstemmelse med proportionalitetsprincippet af følgende grunde: |

331 | Foranstaltningens form er beskrevet i ovennævnte grundforordning og giver ikke mulighed for nationale beslutninger. |

332 | Det er ikke relevant at forklare, hvordan byrder af finansiel eller administrativ art, der pålægges Fællesskabet, nationale regeringer, lokale myndigheder, erhvervsdrivende og borgere begrænses mest muligt og står i rimeligt forhold til forslagets mål, men i grundforordningen begrænses omfanget af den told, der kan pålægges, til det, der er nødvendigt for at udligne de tab, der forårsages af den konstaterede dumping. |

Reguleringsmiddel/reguleringsform |

341 | Foreslået instrument: forordning. |

342 | Andre midler ville ikke være hensigtsmæssige af følgende grund(e): Ovennævnte grundforordning indeholder ikke alternative muligheder. |

BUDGETMÆSSIGE KONSEKVENSER |

409 | Forslaget har ingen virkninger for Fællesskabets budget. |

1. Forslag til

RÅDETS FORORDNING

om forlængelse af gyldighedsperioden for suspensionen af den endelige antidumpingtold, der indførtes ved forordning (EF) nr. 215/2002 på importen af ferromolybden med oprindelse i Folkerepublikken Kina

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab[1] (i det følgende benævnt "grundforordningen"), særlig artikel 14,

under henvisning til forslag forelagt af Kommissionen efter høring af det rådgivende udvalg, og

ud fra følgende betragtninger:

A. PROCEDURE

(1) Ved forordning (EF) nr. 215/2002[2] indførte Rådet en endelig antidumpingtold på importen af ferromolybden henhørende under KN-kode 7202 70 00 (den pågældende vare) med oprindelse i Folkerepublikken Kina (i det følgende benævnt "Kina"). Antidumpingtolden blev fastsat til 22,5 %.

(2) Ved Kommissionens afgørelse 2006/714/EF af 23. oktober 2006[3] suspenderede Kommissionen i oktober 2006 den endelige antidumpingtold, der indførtes ved forordning (EF) nr. 215/2002 på importen af ferromolybden med oprindelse i Kina, for en periode på ni måneder.

(3) Afgørelsen om at suspendere den endelige antidumpingtold, der indførtes ved forordning (EF) nr. 215/2002, blev truffet i overensstemmelse med bestemmelserne i grundforordningens artikel 14, stk. 4, hvori det fastsættes, at antidumpingforanstaltninger kan suspenderes i Fællesskabets interesse, hvis markedsvilkårene midlertidigt har ændret sig i et omfang, der giver grund til at formode, at der ikke vil ske skade som følge af suspensionen, forudsat at den pågældende erhvervsgren i Fællesskabet har haft lejlighed til at fremsætte bemærkninger, og der er blevet taget hensyn til disse bemærkninger.

(4) Kommissionen konkluderede i afgørelse 2006/714/EF af 23. oktober 2006, at den skade, der var forbundet med importen af den pågældende vare med oprindelse i Kina sandsynligvis ikke ville gentage sig som følge af suspensionen på grund af den midlertidige ændring i markedsvilkårene, især det høje prisniveau for den pågældende vare, som blev praktiseret på EF-markedet, og som lå langt over den skadestærskel, der blev konstateret i den oprindelige undersøgelse, sammenholdt med den påståede mangel på forsyning af den pågældende vare.

(5) Kommissionen forpligtede sig ved sin afgørelse 2006/714/EF af 23. oktober 2006 til at overvåge udviklingen i importen og i priserne på den pågældende vare nøje og ophæve suspensionen, hvis der fra Kina blev importeret øgede mængder af den pågældende vare til dumpede priser til skade for EF-erhvervsgrenen.

(6) Som offentliggjort i Den Europæiske Unions Tidende [4] indledte Kommissionen på eget initiativ den 31. oktober 2006 en fuldstændig interimsundersøgelse, fordi det af de beviser, som Kommissionen rådede over, fremgik, at de omstændigheder, der lå til grund for indførelsen af de eksisterende foranstaltninger, havde ændret sig så meget, at de eksisterende foranstaltninger muligvis ikke længere var hensigtsmæssige, og at nogle af disse ændringer syntes at være af varig karakter.

B. GRUNDE

(7) Ifølge artikel 14, stk. 4, i grundforordningen kan antidumpingforanstaltninger i Fællesskabets interesse suspenderes i en periode på ni måneder, men suspensionen kan forlænges med højst et år, hvis Rådet på forslag fra Kommissionen træffer afgørelse herom.

(8) Siden suspensionen af foranstaltningen er der ikke sket ændringer i situationen som beskrevet i betragtning 5-10 i Kommissionens afgørelse 2006/714/EF af 23. oktober 2006 for så vidt angår importen af og priserne på den pågældende vare. Der er kun importeret ubetydelige mængder ferromolybden med oprindelse i Kina til Fællesskabet.

(9) Med hensyn til den fuldstændige interimsundersøgelse, der blev indledt på Kommissionens eget initiativ, skal det nævnes, at undersøgelsen skal være afsluttet senest 15 måneder efter indledningen, dvs. senest den 31. januar 2008.

C. KONKLUSION

(10) Da situationen på EF-markedet er forblevet uændret efter suspensionen af antidumpingtolden i oktober 2006, og da interimsundersøgelsen endnu ikke er afsluttet, bør suspensionen af de gældende foranstaltninger forlænges i overensstemmelse med grundforordningens artikel 14, stk. 4. På grundlag af det generelle princip for handelsstrømmes forudsigelighed og i afventning af resultaterne af den igangværende interimsundersøgelse konkluderes det, at suspensionen af de gældende foranstaltninger bør forlænges indtil den 31. januar 2008, dvs. indtil sidste frist for afslutning af interimsundersøgelsen. Det har ikke kunnet konstateres, at forlængelsen af suspensionen ikke ville være i Fællesskabets interesse.

(11) Kommissionen har i overensstemmelse med grundforordningens artikel 14, stk. 4, meddelt EF-erhvervsgrenen, at den har til hensigt at suspendere de gældende antidumpingforanstaltninger. EF-erhvervsgrenen har fået mulighed for at fremsætte bemærkninger, men bemærkningerne ændrer ikke ved den konklusion, at situationen fortsat er som beskrevet i Kommissionens afgørelse af 23. oktober 2006.

(12) Kommissionen mener således, at alle betingelser for forlængelse af suspension af den antidumpingtold, der er pålagt den pågældende vare, er opfyldt, jf. grundforordningens artikel 14, stk. 4. Suspensionen af den antidumpingtold, der indførtes ved forordning (EF) nr. 215/2002, bør derfor forlænges indtil den 31. januar 2008.

(13) Kommissionen vil fortsat overvåge udviklingen i importen og i priserne på den pågældende vare nøje. Hvis der på noget tidspunkt skulle opstå en situation, hvor der importeres øgede mængder af den pågældende vare til dumpede priser fra Kina, og dette skader EF-erhvervsgrenen, vil Kommissionen foreslå, at antidumpingtolden genindføres ved at ophæve denne suspension —

UDSTEDT FØLGENDE FORORDNING:

Artikel 1

Suspensionen af den endelige antidumpingtold, der indførtes ved Rådets forordning (EF) nr. 215/2002 på importen af ferromolybden henhørende under KN-kode 7202 70 00 med oprindelse i Folkerepublikken Kina, forlænges indtil den 31. januar 2008.

Artikel 2

Denne forordning træder i kraft dagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand [pic][pic][pic]

[1] EFT L 56 af 6.3.1996, s. 1. Senest ændret ved forordning (EF) nr. 2117/2005 (EUT L 340 af 23.12.2005, s. 17).

[2] EFT L 35 af 6.2.2002, s. 1.

[3] EUT L 293 af 24.10.2006, s. 15.

[4] EUT C 262 af 31.10.2006, s. 28.